b'\n_START_ARTICLE_\nLevcinska zadrga\n_START_PARAGRAPH_\nLevc\xc3\xadnska zad\xc5\x95ga je beljakovinski strukturni motiv, ki ga tvori pribli\xc5\xbeno 30 aminokislin dolga vija\xc4\x8dnica alfa, v kateri se na vsakem sedmem mestu v nizu aminokislin pojavi levcinski ostanek. Levcinske zadrge v enem polipeptidu interagirajo z zadrgo v drugem polipeptidu in tako tvorijo dimer ter omogo\xc4\x8dajo povezovanje beljakovin med seboj. Stranske verige levcinskih ostankov gledajo iz vija\xc4\x8dnice - vse na isti strani polipeptidne verige._NEWLINE_Dve molekuli proteinov, ki v svoji zgradbi vklju\xc4\x8dujejo levcinske zadrge, se lahko zdru\xc5\xbeita preko hidrofobnih interakcij med obmo\xc4\x8djema, bogatima z levcinom, pri tem pa na stiku oblikujeta nekak\xc5\xa1no zadrgo. Posebnost beljakovin z levcinsko zadrgo je tudi, da lahko vstopajo v interakcije dveh vrst: z drugo molekulo beljakovine ali z DNK.'